wickkiey/tamil-wikipedia-chunked huggingface dataset:
# மினெர்வா மேல் புனித மரியா கோவில்

## யானை மீது ஊசித்தூண்

கோவிலின் வெளிமுற்றத்தில் அமைந்துள்ள விசித்திரமான ஒரு கலைப் பொருள் யானை மீது எழுகின்ற ஊசித்தூண் ஆகும். இதன் வரலாற்றில் சுவையான செய்திகள் உள்ளன. உரோமை நகர் முழுவதிலும் பதினொன்று எகிப்திய ஊசித்தூண்கள் உள்ளன. அவை அனைத்திலும் மிகச் சிறியது இதுவே. இத்தூணின் உயரம் 5.47 மீட்டர். தூணின் மேல் இணைப்பு, தூண் நிற்கின்ற யானை, அடித்தளம், அதன் கீழ் உள்ள நான்கு படிகள் ஆகிய அனைத்தையும் சேர்த்தால் 12.69 மீட்டர் ஆகும்.  
இத்தூணும் இதுபோன்ற இன்னொரு தூணும் எகிப்தில் "சாயிஸ்" (Sais) நகரில் கி.மு. 6ஆம் நூற்றாண்டின் பிற்பகுதியில் எழுப்பப்பட்டவை ஆகும். எகிப்திலிருந்து அத்தூண்களை உரோமைப் பேரரசர் தியோக்ளேசியன் (ஆட்சி: 284-305) உரோமைக்குக் கொண்டுவந்து அவற்றை ஐசிஸ் தெய்வத்திற்கு அர்ப்பணிக்கப்பட்ட கோவிலின் முன் எழுப்பச் செய்தார். ஐசிஸ் கோவில் பாழடைந்தபோது ஊசித்தூண் புதைபட்டது. பின்னர் அது கண்டெடுக்கப்பட்டு இன்றைய மரியா கோவிலுக்கு முன் எழுப்பப்பட்டது. ஜான் லொரேன்சோ பெர்னீனி என்னும் கலைஞர் பளிங்கு யானை, ஊசித்தூணின் அடித்தளம் போன்றவற்றை பரோக்கு கலைப்பாணியில் வடிவமைக்க, அவர்தம் மாணவர் ஏர்க்கொலே ஃபெர்ராட்டா என்பவர் 1667இல் அவற்றைச் செதுக்கினார். யானையின் உடலின் ஊடே செல்வதுபோல் ஊசித்தூண் எழுப்பப்பட்டுள்ளது.  
ஊசித்தூணின் அடியில் உள்ள தளத்தில் இலத்தீன் மொழியில் செதுக்கப்பட்டுள்ள வாசகம் இது: "விலங்குகளிலெல்லாம் பலம் பொருந்திய விலங்காகிய யானை எகிப்திய அறிவு பொறிக்கப்பட்ட இந்த ஊசித்தூணைத் தாங்கி நிற்பது திடமான அறிவைத் தாங்கிட உறுதியான உள்ளம் வேண்டும் என்பதைக் குறிக்கிறது."  
இந்த ஊசித்தூண் சிலைத்தொகுப்பு "மினெர்வாவின் கோழிக்குஞ்சு" (இத்தாலியம்: il pulcino di Minerva) என்றும் விளையாட்டாகக் குறிக்கப்படுவதுண்டு.
# பூவெல்லாம் உன் வாசம்

***பூவெல்லாம் உன் வாசம்*** (*Poovellam Un Vaasam*) 2001ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எழில் இயக்கிய இந்தத் திரைப்படத்திற்கு வித்யாசாகர் இசையமைத்துள்ளார். இந்தத் திரைப்படத்தில் முன்னாள் **உலக அழகி** யுக்தாமுகியும் நடித்திருந்தார். சிறந்த நடிகைக்கான சினிமா எக்சுப்ரசு விருது ஜோதிகாவுக்கு கிடைத்தது.
# பூவெல்லாம் உன் வாசம்

## நடிகர்கள்

- அஜித் குமார்
- ஜோதிகா
- சிவகுமார்
- நாகேஷ்
- வி. எஸ். ராகவன்
- கோவை சரளா
- விவேக்
- சுகுமாரி
- யுக்தாமுகி
- வையாபுரி
# பூவெல்லாம் உன் வாசம்

## தயாரிப்பு

அஜித் குமார் பிரவீன்காந்தின் *ஸ்டார்* திரைப்படத்தில் இருந்து விலகியதும் இந்த திரைப்படத்தில் நடிக்க ஒப்புக் கொண்டார். இத்திரைப்படத்தில் கதாநாயகியாக நடிக்க சிம்ரன், ஜஸ்வர்யா ராய், பிரீத்தி சிந்தா போன்ற நடிகைகள் மறுத்துவிடவே இப்படத்தில் நடிக்கும் வாய்ப்பு நடிகை ஜோதிகாவிடம் சென்றது. முன்னால் *உலக அழகியான* நடிகை யுக்தாமுகியும் இப்படத்தில் சிறப்புத் தோற்றத்தில் தோன்றினார். இத்திரைப்படத்தில் நடிப்பதற்கு முன்பாகவே அஜித் குமார் ஒரு அதிரடி நடிகராக புகழ் பெற்றுவிட்டதால், அஜித் போன்ற அதிரடி நாயகனுக்கு இப்படிப்பட்ட குடும்பக் கதாபாத்திரத்தில் நடிப்பது ஒத்துவருமா என இப்படத்தின் தயாரிப்பாளர் ரவிச்சந்திரன் இயக்குநர் எழிலிடம் கேட்டார். அதற்கு எழில் அஜித் எப்படிப்பட்ட கதாபாத்திரத்திலும் சிறப்பாக நடிக்கும் திறமை பெற்றவர் எனக் குறிப்பிடுகிறார்.  
கதைக்கு தேவையான இரட்டை பங்களாக்களை இயக்குநர் எழில் வேறு எங்கும் கண்டுபிடிக்க முடியாததால் அப்படிபட்ட இரட்டை பங்களாக்கள் கலை இயக்குநர் பிரபாகரனால் பிரசாத் ஸ்டுடியோவில் தற்காலிகமாக உருவாக்கப்பட்டன. இப்படத்தில் நடித்துக் கொண்டிருக்கும் பொழுது அஜித்துக்கு சென்னை நகர மருத்துவமனையில் முதுகெலும்பு அறுவை சிகிச்சை நடந்ததால் இப்படத்தின் வெளியீடு ஒருமாதம் தாமதமானது.
# பூவெல்லாம் உன் வாசம்

## பாடல்கள்

வித்யாசாகர் இசையமைத்த இத்திரைப்படத்தில் இடம்பெற்ற பாடல்களைக் கவிஞர் வைரமுத்து எழுதியிருந்தார்.
| 1 | *காதல் வந்ததும்* | வைரமுத்து | கே. ஜே. யேசுதாஸ், சாதனா சர்கம் |
| --- | --- | --- | --- |
| 2 | *புதுமலர் தொட்டுச் செல்லும்* | ஸ்ரீராம் பார்த்தசாரதி |  |
| 3 | *திருமண மலர்கள் தருவாயா* | சுவர்ணலதா |  |
| 4 | *தாலாட்டும் காற்றே வா* | சங்கர் மகாதேவன் |  |
| 5 | *செல்லா நம் வீட்டுக்கு* | சுஜாதா மோகன், மலேசியா வாசுதேவன், ஹரிஷ் ராகவேந்திரா |  |
| 6 | *யுக்தாமுகி* | தேவன் ஏகாம்பரம், கிளிண்டன் ஸ்ரீஜோ |  |
# நீ வருவாய் என

***நீ வருவாய் என*** (*Nee Varuvai Ena*) 1999 ஆம் ஆண்டு ஆகத்து மாதம் 14 ஆம் நாளன்று வெளிவந்த தமிழ்த் திரைப்படமாகும். படத்தின் கதாநாயகனாக பார்த்திபனும், கதாநாயகியாக தேவயானியும் நடித்துள்ளனர். முக்கிய கதாப்பாத்திரத்தில் அஜித் குமாரும், ரமேஷ் கண்ணாவும் நடித்துள்ளனர். தமிழில் வெற்றியைத் தொடந்து இந்தப் படம் தெலுங்கில் மறுஆக்கம் செய்யப்பட்டது.
# நீ வருவாய் என

## நடிகர்கள்

- பார்த்திபன் - கணேஷ்
- அஜித் குமார் - சுப்பிரமணி
- தேவயானி - நந்தினி
- சுவலட்சுமி - பாக்கியலட்சுமி
- விஜயகுமார்
- ரமேஷ் கண்ணா
- வையாபுரி
- ஜெய்கணேஷ்
- சத்தியப்பிரியா
- சிங்கமுத்து
- சரண்யா நாக்
- சண்முக சுந்தரம்
# நீ வருவாய் என

## பாடல்கள்

இரசிகர்களால் விரும்பி கேட்கப்பட்ட பாடல்களைக் கொண்ட இப்படத்திற்கு இசையமைத்தவர் எஸ். ஏ. ராஜ்குமார் ஆவார். இப்படத்தின் பாடல் வரிகளை ரா. ரவிசங்கர், பா. விஜய், விவேகா, ரமேஷ் வைத்யா ஆகியோர் எழுதியுள்ளனர்.
| எண் | பாடல் | பாடகர்(கள்) |  |
| --- | --- | --- | --- |
| 1 | *அதிகாலையில் சேவலை * | சுஜாதா, பி. உன்னிகிருஷ்ணன் |  |
| 2 | *ஒரு தேவதை * | சித்ரா |  |
| 3 | *பார்த்து பார்த்து * | எஸ். பி. பாலசுப்பிரமணியம் |  |
| 4 | *பூங்குயில் பாட்டு* | அருண்மொழி, ஹரிணி |  |
| 5 | *ஒரு தேவதை* | ஹரிஹரன் |  |
| 6 | *பார்த்து பார்த்து * | சித்ரா | } |
# கங்கதேவி

**கங்கதேவி** அல்லது **கங்காம்பிகா** ஒரு 14ம் நூற்றாண்டு சமற்கிருத பெண் கவிஞர். இவர் விஜயநகரப் பேரரசின் இளவரசர் குமார கம்பண்ண உடையாரின் மனைவியாவார். கம்பண்ணர் 14ம் நூற்றாண்டின் பிற்பகுதியில் தெற்கு நோக்கி படையெடுத்து சம்புவரையர்களையும் மதுரை சுல்தானகத்தையும் வீழ்த்தி வெற்றி பெற்றதை பதிவு செய்யும் மதுரா விஜயம் என்ற சமற்கிருத கவிதை நூலை இயற்றினார். இது வீர கம்பராய சரித்தரம் என்றும் அழைக்கப்படுகிறது.
# தேவயானி (நடிகை)

**தேவயானி** (, பிறப்பு: 22 சூன் 1974) இந்தியத் திரைப்பட நடிகை ஆவார். இவர் கன்னடத் தந்தையான ஜெயதேவுக்கும், மலையாள தாயான இலட்சுமிக்கும் மகளாகப் பிறந்தார். இளநிலை கணக்குப்பதிவியல் பட்டம் பெற்றவர். இவருடைய இயற்பெயர் **சுஷ்மா**. திரையுலகிற்காக தன் பெயரை தேவயானி என மாற்றிக் கொண்டார். தமிழ், தெலுங்கு மற்றும் மளையாள மொழிப் படங்களில் நடித்துள்ளார். ஒரு சில இந்தி மற்றும் வங்காள மொழிப் படங்களிலும் நடித்துள்ளார். தமிழ்த் தொலைக்காட்சி நெடுந்தொடர்களிலும் நடித்துள்ளார். குறிப்பாக சன் தொலைக்காட்சியின் *கோலங்கள்* தொடரில் கதாநாயகியாக நடித்துள்ளார். மேலும் நாண்ஸ்டாப் கூரியரின் "இனிமே இதுதான் இது மட்டும்தான்" எனும் விளம்பரத்திலும் நடித்திருக்கிறார்.
# தேவயானி (நடிகை)

## இல்லற வாழ்க்கை

தேவயானியும், இயக்குநர் ராஜகுமாரனும் காதலித்து வந்தனர். ஆனால் தேவயானியின் காதலுக்கு அவரது தாய் சம்மதம் தெரிவிக்கவில்லை. தேவயானி வீட்டில் கடும் எதிர்ப்பு இருந்ததால், நண்பர்கள் முன்னிலையில் திருமணம் செய்து கொண்டனர்.  
இவர்களது திருமணம் ஏப்ரல் 9, 2001 ஆம் ஆண்டு திருத்தணியில் காலை 9.30 மணிக்கு நடந்தது.
இத்தம்பதியருக்கு **இனியா** மற்றும் **பிரியங்கா** என்ற இரண்டு பெண் குழந்தைகள் உள்ளனர்.
# தேவயானி (நடிகை)

## திரைப்பட வரலாறு

### திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 1993 | *சாத் பென்சொமி* | வங்காளம் | சுஷ்மா அறிமுகம் |  |
| 1994 | *கின்னாரி புழையோரம்* | மலையாளம் |  |  |
| 1995 | *தொட்டா சிணுங்கி* | ரம்யா | தமிழ் |  |
| *தில் கா டாக்டர்* | இந்தி |  |  |  |
| *ஆசான் ராஜாவு அப்பன் ஜிதாவு* | மலையாளம் |  |  |  |
| *திரி மென் ஆர்மி* | சுபா | மலையாளம் |  |  |
| *காக்கக்கும் பூசாக்கும் கல்யாணம்* | லதா .எஸ்.பிள்ளை | மலையாளம் |  |  |
| 1996 | *கல்லூரி வாசல்* | நிவிதா | தமிழ் |  |
| *சோட்டா சா கர்* | இந்தி |  |  |  |
| *காதல் கோட்டை* | கமலி | தமிழ் | **வெற்றியாளர்**, சிறந்த நடிகைக்கான தமிழ் நாடு மாநில திரைப்பட சிறப்பு விருது. |  |
| *பூமணி* | தமிழ் |  |  |  |
| *சிவசக்தி* | ஒரு பாடலுக்கு மட்டும் | தமிழ் |  |  |
| *மகாத்மா* | சரஸ்வதி | மலையாளம் |  |  |
| *கின்னம் கட்ட கள்ளன்* | மலையாளம் |  |  |  |
| *மிஸ்டர். கிலியன்* | மலையாளம் |  |  |  |
| *காதில் ஒரு கின்னரம்* | மலையாளம் |  |  |  |
| 1997 | *விவசாயி மகன்* | தமிழ் |  |  |
| *காதலி* | தமிழ் |  |  |  |
| *பெரிய இடத்து மாப்பிள்ளை* | லட்சுமி | தமிழ் |  |  |
| *சூரிய வம்சம்* | நந்தினி | தமிழ் | **வெற்றியாளர்**, சிறந்த நடிகைக்கான தமிழ்நாடு மாநில திரைப்பட விருது. |  |
| 1998 | *சுஷ்வாகதம்* | சந்யா | தெலுங்கு |  |
| *உதவிக்கு வரலாமா* | மைதிலி | தமிழ் |  |  |
| *கிழக்கும் மேற்கும்* | தமிழ் |  |  |  |
| *மறுமலர்ச்சி* | தமிழ் |  |  |  |
| *சொர்ணமுகி* | சொர்ணமுகி | தமிழ் |  |  |
| *நினைத்தேன் வந்தாய்* | சாவிதிரி | தமிழ் |  |  |
| *மூவேந்தர்* | வைதேகி | தமிழ் |  |  |
| *பூந்தோட்டம்* | தமிழ் |  |  |  |
| *செந்தூரம்* | தமிழ் |  |  |  |
| *உனக்கும் எனக்கும் கல்யாணம்* | தமிழ் |  |  |  |
| *என் உயிர் நீ தான்* | தமிழ் |  |  |  |
| *புதுமை பித்தன்* | ஆர்தி | தமிழ் |  |  |
| *சிரிமதி வொல்லோஸ்தா* | தெலுங்கு |  |  |  |
| 1999 | *தொடரும்* | சீதா ஆனந்து | தமிழ் |  |
| *கும்மிப்பாட்டு* | தமிழ் |  |  |  |
| *நீ வருவாய் என* | நந்தினி | தமிழ் |  |  |
| *ஒருவன்* | நந்தினி | தமிழ் |  |  |
| *பிரேமோத்சவா* | கன்னடம் |  |  |  |
| *நிலவே முகம் காட்டு* | கஸ்தூரி | தமிழ் |  |  |
| *பாட்டாளி* | சகுந்ததலா | தமிழ் |  |  |
| *மாணிக்யம்* | தெலுங்கு | } |  |  |
# தேவயானி (நடிகை)

## திரைப்பட வரலாறு

### 2000 முதல் 2013 வரை

| ஆண்டு | திரைப்படம் | பாத்திரம் | மொழி | குறிப்புகள் |  |
| --- | --- | --- | --- | --- | --- |
| 2000 | *வல்லரசு* | அஞ்சலி வல்லரசு | தமிழ் |  |  |
| *அப்பு* | சீதா | தமிழ் |  |  |  |
| *என்னம்மா கண்ணு* | காயத்திரி | தமிழ் |  |  |  |
| *பாரதி* | செல்லமால் பாரதி | தமிழ் | **வெற்றியாளர்**, சிறந்த நடிகைக்கான தமிழ்நாடு மாநில திரைப்பட விருது |  |  |
| *தெனாலி* | சைலஜா கைலாஸ் | தமிழ் |  |  |  |
| 2001 | *கண்ணுக்கு கண்ணாக* | தேவி | தமிழ் |  |  |
| *என் புருசன் குழந்தை மாதிரி* | தமிழ் |  |  |  |  |
| *விண்ணுக்கும் மண்ணுக்கும்* | தேவயானி | தமிழ் |  |  |  |
| *ஆனந்தம்* | பாரதி | தமிழ் | பரிந்துரை—சிறந்த நடிகைக்கான பிலிம்பேர் விருது – தமிழ் |  |  |
| *பிரண்ட்ஸ்* | பத்மினி அரவிந்து | தமிழ் |  |  |  |
| *சுந்தரபுருஷன்* | மலையாளம் |  |  |  |  |
| *நினைக்காத நாளில்லை* | கவிதா | தமிழ் |  |  |  |
| 2002 | *விவரமான ஆளு* | அப்பு | தமிழ் |  |  |
| *அழகி* | வளர்மதி சண்முகம் | தமிழ் | **வெற்றியாளர்**, சிறந்த துணை நடிகைக்கான ஐடீஎஃஏ விருது |  |  |
| *கோட்டை மாரியம்மன்* | தமிழ் |  |  |  |  |
| *பஞ்சதந்திரம்* | நிர்மலா | தமிழ் |  |  |  |
| *தென்காசிப் பட்டணம்* | சங்கீதா | தமிழ் |  |  |  |
| *குருவம்மா* | குருவம்மா | தமிழ் |  |  |  |
| *சமஸ்தானம்* | திவ்யா | தமிழ் |  |  |  |
| *படை வீட்டம்மன்* | சாமுண்டி | தமிழ் |  |  |  |
| *சென்னகேசவா ரெட்டி* | தெலுங்கு |  |  |  |  |
| 2003 | *காதலுடன்* | கவிதா | தமிழ் |  |  |
| *பீஷ்மர்* | கௌரி பீஷ்மர் | தமிழ் |  |  |  |
| *பாலேட்டன்* | ராதிகா | மலையாளம் |  |  |  |
| 2004 | *நானி* | நானியின் அம்மா | தெலுங்கு |  |  |
| *நியூ* | பப்புவின் அம்மா | தமிழ் |  |  |  |
| *கிரி* | தமிழ் |  |  |  |  |
| *செம ரகளை* | தமிழ் |  |  |  |  |
| *செந்தாழம் பூவே* | தமிழ் |  |  |  |  |
| *சௌம்யம்* | மலையாளம் |  |  |  |  |
| 2005 | *நரன்* | ஜானகி | மலையாளம் |  |  |
| 2009 | *ஐந்தாம் படை* | கல்பனா | தமிழ் |  |  |
| 2010 | *ஒரு நாள் வரும்* | ராஜலெட்சுமி | மலையாளம் |  |  |
| 2011 | *சர்க்கார் காலனி* | மலையாளம் |  |  |  |
| 2013 | *திருமதி தமிழ்* | தமிழ் | ராஜலெட்சுமி | மலையாளம் | } |
# தேவயானி (நடிகை)

## திரைப்பட வரலாறு

### வங்காளம் திரைப்படம்

- **துஷொர் கோ துளி**
# தேவயானி (நடிகை)

## தொலைக்காட்சி

| ஆண்டு | நாடகம் | பாத்திரம் | மொழி | தொலைக்காட்சி | இணைப்பு |
| --- | --- | --- | --- | --- | --- |
| 2003–2009 | *கோலங்கள்* | அபினயா | தமிழ் | சன் தொலைக்காட்சி |  |
| 2007-08 | *மஞ்சள் மகிமை* | சௌந்தர்யா | தமிழ் | கலைஞர் தொலைக்காட்சி |  |
| 2010-11 | *கொடி முல்லை* | மலர்க் கொடி/அன்னக்கொடி | தமிழ் | ராஜ் தொலைக்காட்சி |  |
| 2011-12 | *முத்தாரம்* | ரஞ்சனி தேவி / சிவரஞ்சனி | தமிழ் | சன் தொலைக்காட்சி |  |
| 2021 | புதுப்புது
அர்த்தங்கள் | லட்சுமி | தமிழ் | ஜு தமிழ் தொலைக்காட்சி | } |
# தேவயானி (நடிகை)

## விருதுகள்

- 2000 - ஆம் ஆண்டிற்கான கலைமாமணி விருது
- 2004 - சிறந்த சின்னத்திரை நடிகைக்கான விருதுகள். - **கோலங்கள்**
- 2008 - முதல் இடம் - சிறந்த நடிகைக்கான விவெல்லின் சின்னத்திரை விருதுகள் - (**கோலங்கள்**)
- 2010 - நியமிக்கப்படுதல் - சிறந்த நடிகைக்கான சன் குடும்பம் விருது - (**கோலங்கள்**)
- 2010 - ஆம் ஆண்டிற்கான கலைமாமணி விருது
- 2011 - பிக் ஃஎப்எம்மின் தமிழ் பொழுதுபோக்கு மிகுந்த பொழுதுபோக்குத் தொலைக்காட்சி நடிகைக்கான விருதுகள் - (**கொடி முல்லை**)
# பிரோசாபாத்

**பிரோசாபாத் ** (Firozabad , இந்தி: फ़ीरोज़ाबाद, உருது: **فیروزآباد**) இந்திய மாநிலம் உத்தரப் பிரதேசத்தில் உள்ள பிரோசாபாத் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். இது ஆக்ராவிலிருந்து 40 கி.மீ. தொலைவிலும் தில்லியிலிருந்து 240 கி.மீ. தொலைவிலும் பிரோசாபாத் நகரம் அமைந்துள்ளது. இதன் தென் எல்லையில் யமுனை ஆறு ஓடுகிறது. வடக்கில் ஏட்டா மாவட்டமும் கிழக்கில் மைன்புரி மற்றும் எடவா மாவட்டங்களும் அமைந்துள்ளன.  
பிரோசாபாத்தில் தயாரிக்கப்படும் கண்ணாடிப் பொருள்கள் மற்றும் வளையல்கள் மிகவும் புகழ்பெற்றவை.
# பிரோசாபாத்

## மக்கள்தொகையியல்

2001ஆம் ஆண்டு மக்கள்தொகை கணக்கெடுப்பின்படி பிரோசாபாத்தின் மக்கள்தொகை 278,801 ஆகும். ஆண்கள் இதில் 53% ஆகவும் பெண்கள் 47% ஆகவும் உள்ளனர். இங்குள்ள படிப்பறிவு தேசிய சராசரியை 59.5% விட கூடுதலாக 67% ஆக உள்ளது. ஆண்களில் படிப்பறிவு உள்ளோர் 74% ஆகவும் பெண்களில் 53% ஆகவும் உள்ளது.ஆறு அகவைக்கும் குறைவானோர் மொத்த மக்கள்தொகையில் 16% ஆக உள்ளனர்.
# பிரோசாபாத்

## கண்ணாடித் தொழில்

பிரோசாபாத்தின் கண்ணாடித்தொழில் பழங்காலங்களில் மேற்காசியாவிலிருந்து படையெடுத்து வந்தவர்கள் விட்டுச் சென்ற உடைந்த கண்ணாடிப் பொருட்களை உருக்கி சிறு வளையல்களை உருவாக்குவதில் துவங்கியது. விறகு வைத்து இயக்கப்பட்ட இந்தச் எரிகலன்கள் (சூளைகள்) *பைன்சன் பட்டி* என அழைக்கப்பட்டன. இன்றும் இந்தப் பகுதிகளில் இத்தகைய சூளைகளில் சில காணலாம். நாளடைவில் இதில் தங்கள் கைவண்ணம் பதித்து இந்திய மணமகள் அணியும் அனைத்து வளையல்கள், கங்கணங்கள், சீக்கிய கடாக்கள் இங்கு தயாராகின்றன. இதனால் இந்த நகருக்கு மணமகளின் நகர் எனப் பொருள்படும் *சுகாக் நகர்* என்ற செல்லப்பெயரும் உண்டு.  
1989ஆம் ஆண்டு முதல் பல வண்ணங்களில் கண்ணாடி சரவிளக்குகள், விளக்கு கூடுகள் ஆகியவற்றை தயாரிக்கத் துவங்கினர். பிரோசாபாத்தில் ஏறத்தாழ 400 கண்ணாடித் தொழிலகங்கள் பதிவு பெற்றுள்ளன. கரி,விறகுக்குப் பதிலாக இயற்கை எரிவாயு பயன்படுத்தப்படுகிறது. பல தொழிலகங்கள் வெளிநாட்டு ஏற்றுமதியில் கவனம் செலுத்துகின்றன. இதனால் இங்கு இதன் துணைத் தொழில்களாக வேதிப்பொருள் தொழிற்சாலைகள், பொதியல் பொருள் தயாரிப்பு தொழிலகங்கள், சேவைத்துறை நிறுவனங்கள் அமைந்துள்ளன.
# பிரோசாபாத்

## வெளியிணைப்புகள்

- Firozabad District Homepage
- R K College of Systems & Management, Firozabad (U.P.) affiliated with Dr. Bhim Rao Ambedkar University | Agra University
- Glass City of India by Rajat Jain, Shri Vardhman Handicrafts, Firozabad, Uttar Pradesh, India
-
# அனைத்துலக ஒலிபரப்புக் கூட்டுத்தாபனம் தமிழ்

**அனைத்துலக ஒலிபரப்புக் கூட்டுத்தாபனம் தமிழ்** என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி, வானொலி மற்றும் நிகழ்நிலை சேவைகளை வழங்கும் ஒரு வெகுஜன ஊடக நிறுவனமாகும். இது சூன் 9, 1997 ஆம் ஆண்டு முதல் லண்டனைத் தலைமையிடமாகக் கொண்ட இந்த நிறுவனம் ஐரோப்பிய ஊடகச் சட்டத்தின் கீழ் உரிமம் பெற்று செயல்படுகின்றது.  
2015 ஆம் ஆண்டில் இவ் நிறுவனம் அதிநவீன டிஜிட்டல் இசுடுடியோ உபகரணங்களுக்காக £2 மில்லியன் முதலீடு செய்ததாக அறிவித்தது. இந்த அலைவரிசை இப்போது ஐக்கிய இராச்சியம், இந்தியா மற்றும் இலங்கையில் உள்ள அதன் படப்பிடிப்புவளாகத்தின் மூலம் கிட்டத்தட்ட அனைத்து காணொளி உள்ளடக்கத்தையும் உயர் வரையறையில் உருவாக்குகிறது. ஐபிசி தமிழ் செய்மதி, மேலதிக ஊடக சேவை, வலையொளி (யூடியூப்) போன்ற தளத்தின் மூலமாக உலகெங்கிலும் கிடைக்கிறது.
# அனைத்துலக ஒலிபரப்புக் கூட்டுத்தாபனம் தமிழ்

## வரலாறு

ஐபிசி தமிழ் 1997 இல் லண்டனில் ஒரு வானொலி நிலையமாக தொடங்கப்பட்டது. இவ்வானொலிச்சேவை ஐரோப்பியாவில் தொடங்கப்பெற்ற இரண்டாவது தமிழ் வானொலிச் சேவையாகக் கருதப்படுகிறது. அதன் பின்னர் ஊடக நிறுவனம் பல்வேறு அமைப்புகளின் கீழ் இயங்கி வருகிறது. 2014 ஆம் ஆண்டு முதல், இது லண்டன் தமிழ் மீடியா லிமிடெட் நிறுவனத்திற்குச் சொந்தமானது.  
ஏப்ரல் 2015 இல் ஐபிசி தமிழ் என்ற தொலைக்காட்சி அலைவரிசையும் மற்றும் புதுப்பிக்கப்பட்ட செய்தி வலைத்தளத்தையும் உள்ளடக்கியதாக அமைப்பை விரிவுபடுத்தியது.
# அனைத்துலக ஒலிபரப்புக் கூட்டுத்தாபனம் தமிழ்

## ஐபிசி தமிழ் வானொலி

ஐபிசி தமிழ் வானொலி இலங்கை, இந்தியா, தென்னாபிரிக்கா, கிழக்கு நாடுகள் என்பவற்றிற்கான பிரத்தியேக ஒலிபரப்புகளையும் தினமும் குறிப்பிட்ட நேரங்களில் சிற்றலை மூலம் ஒலிபரப்பி வந்தது. இவ்வானொலிச் சேவை ஆரம்பமான போது ஏ. சி. தாசீசியஸ் இதன் பணிப்பாளராகப் பணி புரிந்தார்.
# அனைத்துலக ஒலிபரப்புக் கூட்டுத்தாபனம் தமிழ்

## சஞ்சிகை

ஐபிசி தமிழ் வானொலிச்சேவை 1998 இல் இருந்து 2000 ஆம் ஆண்டு வரை வரை புலம் என்றொரு சஞ்சிகையை இரு மாதத்துக்கு ஒன்று என வெளியிட்டது.
# அனைத்துலக ஒலிபரப்புக் கூட்டுத்தாபனம் தமிழ்

## ஐபிசி தமிழ் தொலைக்காட்சி

**ஐபிசி தமிழ்** என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி சேவை ஆகும். இது ஏப்ரல் 2015 இல் லண்டனில் ஒரு சம்பிரதாய நிகழ்வில் தொடங்கப்பட்டது. முக்கிய ஊடகவியலாளர்கள், பிரபலங்கள் மற்றும் தமிழ் சமூகத்தின் முன்னணி கலைஞர்கள் உட்பட 1500 க்கும் மேற்பட்டோர் வெளியீட்டு விழாவில் கலந்து கொண்டனர்.  
இந்த தொலைக்காட்சியில் பல நினைவு நிகழ்வுகள், கலந்துரையாடல்கள், இந்திய மற்றும் ஈழத்து புலம்பெயர்ந்த பிரபலங்களின் நேர்காணல்கள், தொடர்கள் மற்றும் திரைப்படங்கள் போன்ற பல வகையான நிகழ்ச்சிகளை தயாரித்து மற்றும் ஒளிபரப்பு செய்து வருகிறது.  
| ஐபிசி தமிழின் அலைவரிசைகள் |  |
| --- | --- |
| பொழுதுபோக்கு | ஐபிசி தமிழ்
ஐபிசி தமிழ் கனடா |
| இசை | ஐபிசி இசை |
| பக்தி | ஐபிசி பக்தி
ஐபிசி சிலுவை |
| நகைச்சுவை | ஐபிசி பகிடி |
| குழந்தைகள் | ஐபிசி மழலை |
| பெண்கள் | ஐபிசி மங்கை (வலையொளி) |
# அனைத்துலக ஒலிபரப்புக் கூட்டுத்தாபனம் தமிழ்

## ஐபிசி தமிழ் செய்தி இணையதளம்

**ஐபிசி தமிழ் செய்தி இணையதளம்** (Ibctamil.com) என்பது 24 மணிநேரமும் புதுப்பிக்கப்பட்ட செய்தி இணையதளம். இலங்கை மற்றும் தென்னிந்தியாவை மையமாகக் கொண்டு உலக விவகாரங்களில் உள்ள அனைத்து முக்கிய நிகழ்வுகளையும் இந்த இணையதளம் உள்ளடக்கியது. இந்த இணையதளம் இலங்கையின் முதல் 100 இணையதளங்களில் தரவரிசைப்படுத்தப்பட்டுள்ளது.
# செயல்வழி நிலப்படம்

உருசியப் படையெடுப்பைக் காட்டுகிறது. நெப்போலியனின் படையிலிருந்த வீரர்கள் எண்ணிக்கை எப்படி நாட்கள் செல்லச் செல்ல குறைகின்றது; குளிர்காலத்தில் வெப்பம் குறையக் குறைய படை வீரர்கள் அதிக எண்ணிக்கையில் மாண்டு, எப்படி படை அழிகின்றது என்பதை மினார்ட் தெளிவாக விளக்குகின்றார்]]  
**செயல்வழி நிலப்படங்கள்** (*Flow maps*) என்பன நிலப்படம் மற்றும் செயல்வழிப் படம் ஆகியவற்றின் கூறுகளை தன்னிடத்து கொண்டுள்ள ஒரு வித வரைபடங்கள். ஓரிடத்திலிருந்து இன்னொரு இடத்துக்கு பொருட்களின் நகர்வை படம்பிடித்துக் காட்டுகின்றன. புலம்பெயரும் மக்களின் எண்ணிக்கை, வர்த்தகம் செய்யப்படும் பண்டங்களின் எண்ணிக்கை, ஒரு பிணையத்தில் உள்ள தரவுப் பொட்டலங்களின் எண்ணிக்கை போன்றவற்றை இவை காட்டுகின்றன.
# செயல்வழி நிலப்படம்

## விவரம்

செயல்வழி நிலப்படங்களைக் கொண்டு எண்ணக்கூடிய அனைத்து பொருட்களின் நகர்வையும் காட்டமுடியும் - (எ.கா) மக்கள், பண்டங்கள், இயற்கை வளங்கள், தட்பவெட்பநிலை. அளவிடமுடியாத விசயங்களான, அறிவு, திறன், கடன், நல்லெண்ணம் போன்றவற்றின் இடப்பெயர்வினையும் இவற்றால் காட்ட முடியும். இவ்வகை நிலப்படங்களால் விளக்கக்கூடிய விசயங்கள் பின்வருமாறு:  
- நகரும் / இடம் பெயரும் பொருள்c.
- அப்பொருள் நகரும் திசை, எங்கிருந்து எங்கு செல்கிறது போன்ற தகவல்கள்
- நகரும் பொருளின் எண்ணிக்கை / அளவு.
- எது நகர்கிறது எப்படி நகர்கிறது என்பது குறித்து பொதுத்தகவல்கள்.
# நைத்திரேட்டு

**நைட்ரேட்டு** (*Nitrate*) என்பது NO என்ற மூலக்கூற்று வாய்ப்பாட்டைக் கொண்ட ஒரு பல்லணு அயனியாகும். இதை நைத்திரேட்டு என்ற பெயராலும் அழைக்கலாம். நைத்திரேட்டு அயனியின் மூலக்கூற்று நிறை 62.0049 கி/மோல் ஆகும். நைட்ரேட்டு எசுத்தர்களை (RONO2) வேதிவினைக் குழுவாகக் கொண்ட கரிமச் சேர்மங்களும் நைட்ரேட்டுகள் என்றே அழைக்கப்படுகின்றன.
# நைத்திரேட்டு

## கட்டமைப்பு

நைட்ரிக் அமிலத்தின் இணைகாரமான இந்த எதிர்மின் அயனியில் ஒரு மைய நைட்ரசன் அணுவும் அதனைச்சுற்றி முக்கோணத்தள அமைப்பில் ஒரேமாதிரியாக பிணைக்கப்பட்ட மூன்று ஆக்சிசன் அணுக்களும் சூழ்ந்துள்ளன. நைட்ரேட்டு அயனி முறையாக -1 என்ற எதிர்மின் சுமையைக் கொண்டுள்ளது. ஒவ்வோர் ஆக்சிசன் அணுவும் −2⁄3 என்ற எதிர் மின்னேற்றத்தையும், நைட்ரசன் +1 என்ற நேர் மின்னேற்றத்தையும் கொண்டிருப்பதால், நைத்திரேட்டு அயனியின் முறையான மின்னேற்றம் எதிர்மின்னேற்றமாக அமைந்து பல்லணு நைத்திரேட்டு அயனியாக உருவாகிறது. இவ்வொழுங்கமைவு பொதுவாக உடனிசைவு கட்டமைப்புக்கு உதாரணமாகப் பயன்படுத்தப்படுகிறது. ஒத்த இலத்திரன் எண்ணிக்கை கொண்ட கார்பனேட்டு அயனியைப் போல நைத்திரேட்டு அயனியையும் உடனிசைவுக் கட்டமைப்பாகக் குறிக்கலாம்.
<div></div>
# நைத்திரேட்டு

## பண்புகள்

திட்டவெப்பநிலை மற்றும் அழுத்த்த்தில் கிட்டத்தட்ட அனைத்து கனிம நைட்ரேட் உப்புகளும் நீரில் கரையக்கூடியவையாக உள்ளன. . கனிம நைட்ரேட் உப்புக்கான ஒரு பொதுவான எடுத்துக்காட்டாக சால்ட்டுபீட்ட எனப்படும் பொட்டாசியம் நைட்ரேட்டு உப்பைக் குறிப்பிடலாம். மனித உடலில் கனிம நைட்ரேட்டு உப்பு கீரை மற்றும் அருகுலா போன்ற பச்சை உணவுகள் மூலம் கிடைக்கிறது. பீட்ரூட் சாறு மற்றும் பிற காய்கறிகளுக்குள் கனிம நைட்ரேட்டு செயல்படக்கூடிய ஓர் உட்கூறாக உள்ளது.
பதப்படுத்தப்பட்ட இறைச்சிகள், பல்வேறு இலை காய்கறிகள் மற்றும் குடிநீரில் நைட்ரேட்டு உணவு காணப்படுகிறது. உண்ணப்படும் பதப்படுத்தப்பட்ட இறைச்சிகளின் அளவு மற்றும் அந்த இறைச்சிகளில் உள்ள நைட்ரேட்டுகளின் செறிவு ஆகியவற்றைக் கொண்டு நைட்ரேட்டின் நுகர்வு அளவு தீர்மானிக்கப்படுகிறது. உடலில் நைட்ரேட்டு மற்றும் நீர் நைட்ரிக் ஆக்சைடாக மாற்றப்படுகின்றன. இது உயர் இரத்த அழுத்தத்தைக் குறைக்கும். உயர் இரத்த அழுத்த எதிர்ப்பு உணவுகளில் பொதுவாக அதிக அளவு நைட்ரேட்டுகள் உள்ளன. அவை முதலில் உமிழ்நீரில் நைட்ரைட்டாக குறைக்கப்படுகின்றன. நைட்ரிக் ஆக்சைடு உருவாதலுக்கு முன்னரான உமிழ்நீர் பரிசோதனையில் இது உறுதிப்படுத்தப்படுகிறது .
# நைத்திரேட்டு

## தோற்றம்

நைட்ரேட்டு உப்புகள் இயற்கையாக பூமியில் பெரிய படிவுகளாகக் காணப்படுகின்றன. குறிப்பாக சோடியம் நைட்ரேட்டின் முக்கியமான மூலம் நைட்ராட்டின் ஆகும்.  
பல்வேறு நைட்ரேட்டாக்கும் பாக்டீரியா இனங்கள் நைட்ரேட்டுகளை உற்பத்தி செய்கின்றன. துப்பாக்கி ரவைகளுக்காகவும் வரலாற்றில் நைட்ரேட்டுகள் தயாரிக்கப்படுகின்றன. நைட்ரேட்டு கனிமங்கள் பற்றாக்குறை ஏற்படும் நிகழ்வுகளில் சிறுநீர், சாணம் ஆகியவற்றைப் பயன்படுத்தி பலவிதமான நொதித்தல் செயல்முறைகளில் நைட்ரேட்டுகள் தயாரிப்பதுண்டு.
உரங்களில் நைட்ரேட்டுகள் காணப்படுகின்றன.  
பூமியின் நைட்ரஜன்-ஆக்சிசன் நிறைந்த வளிமண்டலத்தில் மின்னல் தாக்கப்படுவதால், நைட்ரசன் டை ஆக்சைடு நீராவியுடன் வினைபுரியும் போது நைட்ரிக் அமிலம் தயாரிக்கப்படுகிறது.
# நைத்திரேட்டு

## தொடர்புடைய வேதிப்பொருட்கள்

நைத்திரசு அமிலத்தின் உப்பான நைத்திரைட்டு (NO), நைத்திரேட்டிலிருந்தும் வேறானது. நைத்திரேட்டுக்களைப் போன்ற வாய்பாடும் அமைப்பும் கொண்டனவும், ஆனால், O<sup>−</sup> அணுக்களில் ஒன்று நைத்திரோ வினைத் தொகுதியினால் பதிலிடப்பட்டுள்ளதுமான கரிமச் சேர்மங்கள் நைத்திரோ சேர்மங்கள் எனப்படுகின்றன. நைத்திரோ மீதேனும், பெயர்பெற்ற டி.என்.டி எனப்படும் முந்நைத்திரோ தொலுயீனும் இவ்வகைச் சேர்மங்களுக்கு எடுத்துக்காட்டுகளாகும்.
# நைத்திரேட்டு

## மனித உடல்நலத் தாக்கங்கள்

குடலீரல் வளர்சிதைமாற்றத்தின் ஊடாக நைத்திரேட்டு அமோனியாவாக மாறுவதால் மனிதரில் நைத்திரேட்டு நச்சேற்ற நோய் ஏற்படுகிறது. இதில் நைத்திரைட்டு ஒரு இடைவிளைவாக உள்ளது. நைத்திரைட்டுக்கள், இரத்தப் புரதத்தில் உள்ள இரும்பை பெரசு (2+) அயனிகளில் இருந்து பெரிக்கு (3+) அயனிகளாக மாற்றுகிறது. இதன் மூலம் இது ஒட்சிசனை எடுத்துச் செல்ல இயலாததாக ஆகிறது. இது உறுப்புக்களின் இழையங்களில் ஒட்சிசன் பற்றாக்குறையை எற்படுத்துவதால் "குருதி இரும்புக்கனிமக்குறை" (methemoglobinemia) எனப்படும் ஆபத்தான நிலைமை ஏற்படுகிறது. இந்நிலையை மீதைலீன் நீலம் எனப்படும் சேர்வையைக் கொண்டு குணப்படுத்த முடியும். இது பாதிக்கப்பட்ட குருதியில் காணப்படும் பெரிக்கு வடிவில் உள்ள இரும்பைப் பழையபடி பெரசு இரும்பாக மாற்றுகிறது.  
குழந்தைப்பருவ வளர்ச்சிக் கட்டத்தில் நைத்திரேட்டு வளர்சிதை மாற்றத்தை ஏற்படுத்தும் முக்கிளிசரைட்டுகள் அதிக செறிவில் இருப்பதால், குழந்தைகள் குருதி இரும்புக்கனிமக்குறை நோயினால் தாக்கப்படுவதற்கான வாய்ப்புக்கள் அதிகம். குழந்தைகளில் காணப்படும் குருதி இரும்புக்கனிமக்குறை, *நீலக் குழந்தைக் கூட்டறிகுறி* *(blue baby syndrome)* எனப்படும். தற்காலத்தில், நீலக் குழந்தைக் கூட்டறிகுறிக்கும், குடிக்கும் நீரில் காணப்படும் நைத்திரேட்டுக்கும் தொடர்புகள் உள்ளனவா என்பது பற்றிக் குறிப்பிடத்தக்க அளவில் அறிவியல் ஐயங்கள் உள்ளன. இப்போது, நீலக் குழந்தைக் கூட்டறிகுறி பல காரணிகளின் விளைவாக ஏற்படக்கூடும் என எண்ணுகிறார்கள். வயிற்றுக் குழப்பத்தை உண்டுபண்ணும் காரணிகள், அடர் உலோக நச்சுத்தன்மை என்பன இவ்வாறான காரணிகளாக இருக்கலாம் என்றும் நைத்திரேட்டு இதில் மிகச் சிறிய பங்களிப்பையே செய்கிறது என்றும் கருத்து நிலவுகிறது. நைத்திரேட்டும் ஒரு காரணியாக இருக்கலாம் என்று ஐயப்படக்கூடிய இடங்களில், அதிக நைத்திரேட்டுச் செறிவுள்ள நீரைக் குடிப்பதால் ஏற்பட்டிருக்கக்கூடும். தவிர, கூடிய நைத்திரேட்டுக்கள் காணப்படும் காய்கறிகளை உண்பதனாலும் மனித உடலில் நைத்திரேட்டுகள் உட்செல்லக்கூடும். "லெட்டியூசு" எனப்படும் கீரை வகையில், அது வளரும்போதுள்ள நிலைமைகளைப் பொறுத்து நைத்திரேட்டு அளவு கூடுதலாக இருக்கலாம். குறைவான சூரிய ஒளி; மொலிப்டினம், இரும்பு போன்ற நுண்ணூட்டங்கள் போதாமை; நைத்திரேட்டுக்களைத் தாவரம் தன்வயப்படுத்துவதில் குறைபாடு என்பன காய்கறிகளில் நைத்திரேட்டு அளவு கூடுதலாகக் காணப்படுவதற்குக் காரணங்கள் ஆகலாம். நைத்திரேட்டு உரங்களைக் கூடிய அளவில் இடுவது மூலமும், அறுவடை செய்யும் காய்கறிகளில் நைத்திரேட்டு அளவு கூடுதலாக இருப்பதற்கு வாய்ப்புக்கள் உண்டு.
# நைத்திரேட்டு

## கடல் நச்சூட்டம்

நன்னீர்நிலைகளில் அல்லது கழிமுகச் சூழல்களில் நிலத்துக்கு அண்மையான பகுதிகளில் நைத்திரேட்டுக்களின் அளவு கூடுதலாகி மீன்கள் போன்ற உயிரினங்கள் இறப்பதற்கான வாய்ப்புக்கள் உண்டு. நைத்திரைட்டுக்கள், அமோனியா போன்றவற்றிலும் பார்க்க நைத்திரேட்டுக்கள் குறைவான நச்சுத்தன்மை கொண்டவையெனினும், மில்லியன்களில் 30 பகுதிகள் (ப/மில் - ppm) அளவுக்கு நைத்திரேட்டு நீரில் இருக்குமானால், இது சில நீர்வாழ் இனங்களின் வளர்ச்சியைக் குறைக்கவும், நோய்த்தடுப்பு வல்லமையைக் குறைக்கவும் கூடுமெனக் கருதப்படுகிறது. ஆயினும், தீவிர நைத்திரேட்டு நஞ்சாதல் சோதனைகள் தொடர்பான நடபடிகளில் உள்ள குறைபாடுகள் தெரிய வந்திருப்பதால், நைத்திரேட்டு நச்சுத்தன்மையின் அளவு பற்றிய விடயம் இப்போது விவாதிக்கப்பட்டு வருகிறது.
நீர்சார் சூழல்களில் அளவுக்கு மீறிய நைத்திரேட்டுச் செறிவு காணப்படும் பெரும்பாலான தருணங்களில், அளவுக்கு அதிகமான நைத்திரேட்டு உரங்கள் பயன்படுத்தப்பட்ட வேளாண்மை நிலங்களில் இருந்தும், நிலத்தோற்றப் பகுதிகளில் இருந்தும் வடியும் நீரின் காரணமாகவே இது ஏற்படுகிறது.
# நைத்திரேட்டு

## பயன்கள்

நைட்ரேட்டுகள் முக்கியமாக விவசாயத்திற்குத் தேவையான உரங்களாகப் பயன்படுத்தப்படுகின்றன, ஏனெனில் அவை அதிக கரைதிறன் மற்றும் மக்கும் தன்மை கொண்டவையாக உள்ளன. அம்மோனியம், சோடியம், பொட்டாசியம், கால்சியம் மற்றும் மெக்னீசியம் உப்புகள் முக்கியமான நைட்ரேட்டு உரங்களாகும். இந்த நோக்கத்திற்காக ஆண்டுக்கு பல மில்லியன் கிலோகிராம் நைட்ரேட்டு உற்பத்தி செய்யப்படுகிறது .  
ஆக்சிசனேற்ற முகவர்களாகப் பயன்படுவது நைட்ரேட்டுகளின் இரண்டாவது பெரிய பயன்பாடாகும். குறிப்பாக வெடிபொருட்களில் உள்ள கார்பன் சேர்மங்களின் விரைவான ஆக்சிசனேற்றம் பெரிய அளவிலான வாயுக்களை விடுவிக்கிறது. உருகிய கண்ணாடி மற்றும் சில மட்பாண்ட வகைகளிலிருந்து காற்று குமிழ்களை அகற்ற சோடியம் நைட்ரேட்டு பயன்படுத்தப்படுகிறது. உருகிய நைட்ரேட்டு உப்பின் கலவைகள் சில உலோகங்களை கடினப்படுத்த பயன்படுத்தப்படுகின்றன.  
வெடிபொருட்கள் மற்றும் மேசைப் பந்து விளையாட்டுப் பந்துகள் செலுலாய்டில் இருந்து தயாரிக்கப்படுகின்றன. 20 ஆம் நூற்றாண்டின் முற்பகுதியில், பெரும்பாலான இயங்கு படச்சுருள்கள் நைட்ரோசெல்லுலோசால் ஆக்கப்பட்டன. ஆனால் அப்படச்சுருள்களின் தீவிரமான எரியக்கூடிய தன்மை காரணமாக 20 ஆம் நூற்றாண்டின் நடுப்பகுதியில் அவை பாதுகாப்புப் படச்சுருள்களாக மாற்றப்பட்டன.
நைட்ரைட்டுகள் முக்கியமாக இறைச்சி பதப்பபடுத்துதலில் பயன்படுத்தப்படும் நைட்ரஜன் சேர்மம் என்றாலும், சில சிறப்பு பதப்படுத்தும் செயல்முறைகளில் நைட்ரேட்டுகள் பயன்படுத்தப்படுகின்றன. இங்கு மூல நைட்ரேட்டு இருப்பிலிருந்து நைட்ரைட்டின் நீண்ட வெளியீடு தேவைப்படுகிறது. உணவுப் பாதுகாப்பில் நைட்ரேட்டுகளின் பயன்பாடு சர்ச்சைக்குரியதாக உள்ளது. நைட்ரேட்டுகள் அதிக செறிவுகளில் இருக்கும்போதும் உணவு தயாரிப்பு அதிக வெப்பநிலையில் சமைக்கப்படும் போதும் நைட்ரோசமீன்கள் உருவாகும் சாத்தியம் இதற்குக் காரணமாகும் . இவ்விளைவை மீன் அல்லது வெள்ளை இறைச்சிகளில் வெளிப்படுவதில்லை ஆனால் பதப்படுத்தப்பட்ட இறைச்சிகளில் காணமுடிகிறது . புற்றுநோயூக்கிகளான நைட்ரோசமீன்கள் உருவாதலை ஆக்சிச்னேற்ற எதிர்ப்பிகள், உயிர்ச்சத்து சி மற்றும் ஆல்பா-டோகோபீரோல் எனப்படும் உயிர்ச்சத்து இ போன்றவற்றை பதப்படுத்தலின்போது பயன்படுத்தினால் தடுக்க முடியும் .  
போலியான இரைப்பைச் சமிபாடு நிபந்தனைகளில் நைட்ரோசமீன்கள் உருவாதலுக்குப் பதிலாக நைட்ரசோதயோல்கள் உருவாகின்றன. எனவே இவ்விரண்டு சேர்மங்களின் பயன்பாடும் முறைப்படுத்தப்படவேண்டும். எடுத்துக்காட்டாக, அமெரிக்காவில் நைட்ரேட்டுகள் மற்றும் நைட்ரைட்டுகளின் செறிவு பொதுவாக மில்லியனுக்கு 200 பகுதிகள் அல்லது அதற்கும் குறைவாக வரையறுக்கப்படுகின்றன .
உடற்பயிற்சி செயல்திறனை சோதிக்கும்போது நைட்ரேட்டு உணவு கூடுதல் நேர்மறையான முடிவுகளை அளிக்கிறது என்று ஆராய்ச்சிகள் காட்டுகின்றன .
# நைத்திரேட்டு

## கண்டறிதல்

காட்மியம் ஒடுக்கச் செயல்முறை சோதனையின் வழியாக நைட்ரேட்டை சோதித்து கண்டறிய முடியும். காட்மியத்தை அடிப்படையாகக் கொண்டிருந்தாலும் இம்முறையே துல்லியமாகவும் நம்பகத்தன்மையுடனும் இருக்கிறது. எல்லாபயன்பாடுகளுக்கும் இம்முறை பொருந்தாது. நைட்ரேட்டு ரிடக்டேசு நொதியை உபயோகித்து ஒடுக்குதல் நைட்ரேட்டையும் நைட்ரைட்டையும் கண்டறிய உதவும் மாற்று வழிமுறையாகும் . அமெரிக்க சுற்றுச்சூழல் பாதுகாப்பு முகமை சமீபத்தில் இம்முறையை பரிந்துரைத்தது
# வார்ப்புரு:OrgSynth

}}}}}
|surname2 = }}}}}
|surname3 = }}}
|surname4 = }}}
|surname5 = }}}
|surname6 = }}}
|surname7 = }}}
|surname8 = }}}
|surname9 = }}}
|given1 = }}}}
|given2 = }}
|given3 = }}
|given4 = }}
|given5 = }}
|given6 = }}
|given7 = }}
|given8 = }}
|authorlink1 = }}}}
|authorlink2 = }}
|authorlink3 = }}
|authorlink4 = }}
|authorlink5 = }}
|authorlink6 = }}
|authorlink7 = }}
|authorlink8 = }}
|display-authors = }}
|year=}
|title=}
|journal =
|volume = }
|pages = }}
|url = }
|pmid=}}
|pmc=}}
|doi=}}
|doi-access=}
|name-list-format=}
}}<noinclude>  
</noinclude>
# மயூக்கா ஜானி

**மயூக்கா ஜானி ** (Mayookha Johny, ) (பிறப்பு 9 ஏப்ரல் 1988) இந்தியாவின் கேரளாவைச் சேர்ந்த நீளம் தாண்டுதல் மற்றும் மும்முறை தாண்டுதல் தட கள போட்டிகளில் பங்கேற்கும் ஓர் விளையாட்டு வீராங்கனையாவார். மும்முறை தாண்டலில் இந்திய தேசிய சாதனையான 14.02மீ தொலைவைத் தாண்டிய பெருமைக்குரியவர். 14 மீ தொலைவைத் தாண்டிய முதல் இந்தியப் பெண் என்ற பெருமையும் இவருக்குண்டு.
# மயூக்கா ஜானி

## வாழ்க்கை வரலாறு

மயூக்கா இந்திய மாநிலம் கேரளத்தில் கோழிக்கோடு மாவட்டத்தில் ஆகத்து 9, 1988 அன்று பிறந்தவர். மயூக்காவின் தந்தை ஜானி முன்னாள் மும்பை ஆணழகன் பட்டம் பெற்ற ஓர் உடற்கட்டு பயிற்சியாளராவார். மயூக்காவின் பயிற்சியாளர் இந்திய விளையாட்டு ஆணையத்தின் தலைச்சேரி மையத்தின் ஜோஸ் மாத்யூ ஆவார்.
# விக்கிப்பீடியா:முதல் கட்டுரை

தமிழ் விக்கிப்பீடியா ஒவ்வொரு மாதமும் ஒரு கோடியே 70 இலட்சம் பக்கப் பார்வைகளுக்கு மேல் பெறுகிறது. இந்திய விக்கிப்பீடியாக்களில் இந்திக்கு அடுத்து கூடுதல் கட்டுரைகளையும் பயனர் வரத்தையும் கொண்டிருப்பது தமிழ் விக்கிப்பீடியாவே. இங்குள்ள கட்டுரைகளை அரசுப் பள்ளிகளில் பயிலும் மாணவர்கள் உட்பட பலர் பயன்படுத்தி வருகின்றனர். இத்தகைய,  
**தமிழ் விக்கிப்பீடியாவில் நீங்களும் கட்டுரை எழுதலாம் என்பதை அறிவீர்களா?**  
உங்களுடைய கட்டுரைகளை உருவாக்குவதற்கு முன் விக்கிப்பீடியா:விக்கி நற்பழக்கவழக்கங்கள் பக்கத்தினை ஒருமுறை வாசிக்கவும்.  
**உங்கள் முதல் கட்டுரையை இன்றே தொடங்குங்கள்!**  
கீழே உள்ள பெட்டியில் கட்டுரையின் தலைப்பை இட்டு "கட்டுரையைத் தொடங்கவும்" என்ற பொத்தானை அழுத்தவும். அடுத்து வரும் பெட்டி ஒரு மின்னஞ்சல் எழுதும் பெட்டி போல் இருக்கும். அதில் உங்கள் கட்டுரையை இட்டு, கீழேயுள்ள **பக்கத்தைச் சேமிக்கவும்** எனும் பொத்தானை அழுத்துங்கள். உங்கள் கட்டுரை உடனே தமிழ் விக்கிப்பீடியாவில் இடம் பெற்றுவிடும்.  
<inputbox>
type=create
preload=Template:New_page
editintro=
placeholder= கட்டுரைத் தலைப்பை இங்கே உள்ளிடவும்
</inputbox>  
**சில எளிய வழிமுறைகள்:**  
1. கட்டுரைத் தலைப்பும் உள்ளடக்கமும் தமிழில் இருக்க வேண்டும். தமிழில் எழுத மேலுள்ள 'தேடு' பெட்டியில் எழுதி இங்கு வெட்டி ஒட்டலாம். எல்லா இடங்களிலும் தமிழில் எழுத தமிழில் தட்டச்சு செய்ய உதவும் பக்கம் பாருங்கள்.  
2. நீங்கள் வாழும் ஊர், அண்மையில் படித்த புத்தகம், பயிலும் கல்வித் துறை, பார்த்த திரைப்படம், புகழ்பெற்ற ஆளுமைகள் என்பது போன்று எந்த வகையான தலைப்புகள் குறித்தும் நீங்கள் எழுதலாம். ஆங்கில விக்கிப்பீடியாவிலுள்ள கட்டுரைகளை மொழிபெயர்த்தும் எழுதலாம். பிறருக்குக் காப்புரிமை உள்ள கட்டுரைகள், படிமங்களைப் பயன்படுத்த வேண்டாம். (ஏற்கனவே தமிழ் விக்கிப்பீடியாவில் உள்ள கட்டுரைகள், அவை எழுதப்பட்டுள்ள மொழி நடை ஆகியவற்றைக் கவனித்தால் என்ன வகையான கட்டுரைகளை எழுதலாம் என்பது புரிந்துவிடும்.)  
3. கட்டுரைகள் தகவலை மட்டும் முன்னிறுத்தி சொந்தக் கருத்துகள் இன்றி, நடுநிலையுடன், ஆதாரத்துடன் இருக்க வேண்டும். தனி நபர்கள், நிறுவனங்கள் பற்றிய விளம்பரங்கள், உயர்வு நவிற்சிகளைத் தவிர்க்கவும்.  
4. நீங்கள் எழுதும் கட்டுரைகள் உடனுக்குடன் மற்றவர்களின் பார்வைக்கு வரும். யாருடைய ஒப்புதலும் தேவை இல்லை. நீங்கள் தேர்ந்தெடுத்த தலைப்பில் ஏற்கனவே கட்டுரை இருந்தால் அதனை நீக்காது, கூடுதலாகத் தகவலைச் சேர்த்துச் சேமிக்கலாம்.  
5. தவறான தகவல், விளம்பர நோக்கம் போன்றவற்றைத் தவிருங்கள். அவ்வாறான தகவல்கள் உடனடியாக நீக்கப்படும் என்பதையும் கவனத்தில் கொள்ளுங்கள். நீங்கள் சேர்க்கும் தகவல்களுக்குத் தகுந்த ஆதாரம் இல்லாத போது நீக்கப்படும் என்பதைக் கவனத்தில் கொள்ளவும்.  
6. விக்கிப்பீடியா எழுதிப் பழக, விக்கிப்பீடியா:மணல்தொட்டியைப் பயன்படுத்துங்கள்.  
**பிழை செய்து விடுவோமோ என்ற கவலையின்றி தயங்காது எழுதத் தொடங்குங்கள். மற்ற விக்கிப்பீடியர்கள் உங்களுக்கு உதவக் காத்திருக்கின்றனர். நன்றி!**
# விக்கிப்பீடியா:முதல் கட்டுரை

## இதனையும் பார்க்க

- விக்கிப்பீடியா:மொழிபெயர்ப்பாளர்
# மும்முறை தாண்டுதல்

**மும்முறை தாண்டுதல்** (இலங்கை வழக்கு: **முப்பாய்ச்சல்**) (triple jump அல்லது ***hop, step and jump*** அல்லது ***hop, skip and jump***) நீளம் தாண்டுதலைப் போன்ற ஓர் தடகள போட்டியாகும். இதில் போட்டியாளர் களத்தில் ஓடிவந்து தாவிக்குதித்து (hop), மேலெழுந்து (step), பின்னர் நீளத் தாண்டி (jump) மணல் பள்ளத்தில் விழுவார்.
- Gwangju 2015 - Men's Triple Jump Final, Dmitrii SOROKIN (RUS 17.29) wins Gold.]]
மும்முறை தாண்டுதல் தொன்ம ஒலிம்பிக் போட்டிகளில் இடம் பெற்றிருந்தது; 1896ஆம் ஆண்டு தொடங்கிய தற்கால தற்கால ஒலிம்பிக் விளையாட்டுக்களில் துவக்கத்திலிருந்தே இதுவும் ஒன்றாக விளங்குகிறது.  
இப்போட்டிகளில் ஆண்களுக்கான உலக சாதனையாக பிரித்தானியர் ஜோனாதன் எட்வர்ட்ஸ் நிகழ்த்திய 18.29 மீட்டரும் பெண்களுக்கான உலக சாதனையாக உக்ரைனின் இனேசா கிராவெட்ஸ் நிகழ்த்திய 15.5 மீடரும் உள்ளன.
# மண்புழு

**மண்புழுக்களில்**(Earthworms) அல்லது **மழைப்புழுக்களில்** பல வகைகள் உண்டு. பொதுவாக மண்புழுவனாது, வளைத்தசை உருளைப்புழுக்களின் தொகுதியின் கீழ் அமைகிறது. இது உழவர்களின் நண்பன் என்று புகழப்படுகிறது. ஏனெனில், தாவரக்கழிவுகளை உண்டு, அதனால் அதன் உடலிலிருந்து வரும் செரிமானக் கழிவால், அதன் வாழிட மண்ணை வளப்படுத்துகின்றன. இவற்றின் வாழ்க்கைச் சுழற்சியால் மண்ணானது, மேலும் மிருதுவாக மாறுகிறது. மண்ணில் காற்றோட்டமும், நீரும் அதிகம் தங்கி விடுவதால், தாவர வேர்கள் அதிகத் தேவைகளை அடைகிறது.பெரும்புழுக்களுக்கே உரிய *கிளைடெல்லம்*(clitellum) இதன் சிறப்பு உடலுறுப்பாகும்.சித்த மருத்துவத்தில் இது பூமி வேர், நாங்கூழ் புழு என அறியப்படுகிறது.
# மண்புழு

## தகவமைப்புகள்

இதன் உருளைவடிவமான உடல், பல கண்டங்களாக பிரிக்கப்பட்டது போல, வெளித்தோற்றத்தில் உள்ளளது. உடலின் நுனி முதல், உடலின் அடி(மலப்புழை வரை)வரை, நீண்ட குழாய் போன்ற வாய்திறப்பு உள்ளது. முன்நுனிக்கு அருகே உடல் சற்று பருத்துக்காணப்படுகிறது. இதனை **வலயம்** (அ) கிளைடெல்லம் என்றழைப்பர்.  
ஒற்றை அடுக்குக் கொண்ட இதன் புறத்தோல், வளைத்திசுக்களால் ஆனது. அதன் கீழ் நீண்ட தசைநார்களால் உள்ளன. இந்த தசைநார்கள் சுருங்கும் போது,
மண்புழு அளவில் சிறியதாகி, உடல் பருத்து விடும். வளைத்திசுக்கள் சுருங்கும் போது, மண்புழுவின் உடல் நீண்டு விடும். இப்படி மாறி மாறி நார்தசைகள் இயங்குவதால், மண்புழு இடம் பெயருகிறது.  
பெருந்தொகையான நுண்ணிய தோல்முடிகள், இந்த இயக்கத்திற்கு துணைப் புரிகின்றன.வளைத்திசுக்கள் சுருங்கும் போது, இந்த முடிகள் உடலின் பின்பகுதியை அசையாது பிடித்துக்கொள்கிறது. இதனால் உடலின் முன்நுனி நீள்கிறது. அதேபோல, முன்நுனியின் முடிகள் பிடித்துக் கொள்ளும் போது, பின்பக்க உடல், முன்னே இழுக்கப்படுகிறது.  
உடலின் முன்நுனியிலுள்ள வாய் மண்ணை விழுங்கி, உடலின் இறுதிவரை அனுப்பும் போது செரிமானம் நடைபெறுகிறது. மழைப்புழுவின் அடிப்பகுதி மேற்பகுதியை விட சற்று தட்டையாக இருக்கிறது. முன்,பின் உடலானது சமமாக அமைந்து, இது **இருபக்கச் சமச்சீர் உடலி** என்ற பெயரினைப் பெறுகிறது.
# விக்கிப்பீடியா:தள அறிவிப்பு/பங்களிப்பாளர் அறிமுகங்கள்

தள அறிவிப்பில் இடுவதற்கான பங்களிப்பாளர் அறிமுகங்கள் முதலில் இங்கு இடப்படும்.  
இந்த அறிவிப்பில் இடுவதற்கான உங்கள் பரிந்துரைகளையும் இங்கு அளிக்கலாம்.  
- பெரும்பாலான அறிமுகங்களை விக்கிப்பீடியா:பங்களிப்பாளர் அறிமுகம் பக்கத்தில் இருந்து எடுப்பது நன்று. ஏனெனில், இப்பயனர்களை அறிமுகப்படுத்துவதற்காக ஏற்கனவே அவர்களுடைய ஒப்புதலையும் விக்கி சமூகத்தின் ஒப்புதலையும் பெற்றுள்ளோம்.
- அறிமுக உரை எளிமையாகவும், சுருக்கமாகவும் இருக்க வேண்டும்.
- ஒவ்வொரு மூன்று நாட்களுக்கும் நான்கு புதிய அறிமுகங்கள் இடப்படும். இந்த அறிமுகங்கள் விக்கிப்பீடியர்களின் பல்வேறு வயது, நாடு, பின்புலப் பரப்பைச் சுட்டிக்காட்டுவது போல் இருப்பது விரும்பத்தக்கது. இதன் பொருட்டு, சில பரிந்துரைகள் அறிமுகப்படுத்தப்படும் கால வரிசை மாறும்.
# தெளிகுற்றம்

**தெளிகுற்றம்** (*cognisable offence*) என்பது இந்தியா, இலங்கை, பாக்கித்தான் மற்றும் வங்கதேசம் நாடுகளின் சட்ட முறைமைகளின்படி குற்றம் என்று தெளிவாகத் தெரிந்துணரப்படக் கூடிய குற்றவகைப்பாடாகும். இக்குற்றங்களை இழைத்தோரைக் காவல்துறையினர் எவ்விதப் பிடி ஆணையும் (warrant) இன்றிக் கைது செய்யலாம்.
# தெளிகுற்றம்

## இவ்வகையில் அடங்கும் குற்றங்கள்

- கொலை (Murder)
- கற்பழிப்பு (Rape)
- வரதட்சணைக் கொடுமையால் ஏற்படும் இறப்பு (Dowry Death)
- பகிடிவதை (Ragging)
- கவனமின்மையால் நிகழும் இறப்பு (Death due to rash, negligence)
# தெளிகுற்றம்

## பிடி ஆணையின்றி ஒருவரைக் கைது செய்யக் கூடிய காரணங்கள்

1. பிடி ஆணையின்றி கைது செய்வதற்குரிய குற்றத்தினை ஒருவர் செய்திருக்கிறார் என்ற தகவல் அல்லது புகார் பெறப்படல் அல்லது நியாயமான சந்தேகத்தில் வேறு ஒரு காவல் நிலைய அதிகாரி ஒரு நபரை கைது செய்யக்கோருதல்
1. குடியிருப்பு, தொழுகை இடம், பொருட்கிடங்கு ஆகிய இடங்களில் குற்றம் புரிய தானே வழியமைத்து, அத்துமீறி நுழைவதற்கோ அல்லது குற்றம் புரிந்த பின் அவ்வழியே வெளியெறுவதற்கான கருவிகள் வைத்திருத்தல்
1. அறிவிக்கப்பட்ட ஒரு குற்றவாளி ஆக இருத்தல்
1. காவல் அலுவலரை கடமையை செய்யவிடாமல் தடுத்தல்
1. திருட்டு சொத்து வைத்திருத்தல்
1. சட்டப்படியான காவலில் இருந்து தப்பி ஒடியிருத்தல்
1. காலாட்படை, கப்பற்படை, விமான படையில் பணியைத் துறந்து ஒடிவந்தித்தல்
1. வெளிநாட்டிலிருக்கும்போது நாடு கடத்தல் சட்டத்தின்படியான குற்றத்தை செய்திருத்தல்
1. நிபந்தனைக்குப்பட்டு விடுவிக்கப்பட்ட தண்டனைக் கைதி, விதிக்கப்பட்ட நிபந்தனைகளை மீறுதல்
# தெளிகுற்றம்

## ஒருவரைக் கைது செய்யும் முறைமை

காவல் துறையினர் ஒருவரைக் கைது செய்வதாகக் கூறியவுடன் வார்த்தையாலோ அல்லது செயலிலாலோ காவலில் வைக்கபடுபவர் பணிந்து விட்டால் கைது முழுமையடைகிறது. அப்போது கைது செய்வதற்கு அவரின் உடலைத் தொட வேண்டும் என்பது அவசியமில்லை. பெண்களைப் பொறுத்தமட்டில், கைது செய்யப்படும்போது, கைதுக்குட்பட்டு அவர் ஒத்துக் கொண்டதாகவே காவல் துறையினரால் எடுத்துக் கொள்ளப்பட வேண்டும்.  
கண்முன்பு பிடி ஆணையின்றி கைது செய்யக்கூடிய குற்றம் இழைத்தவரையோ அல்லது தேடப்படும் குற்றவாளியையோ தனிநபர் யாரும் கைது செய்ய முடியும். ஆனால் உடனடியாக அக்குற்றவாளி காவல் துறையினரிடம் ஒப்படைக்கப்பட வேண்டும்.
# அ. அமிர்தலிங்கம்

**அப்பாப்பிள்ளை அமிர்தலிங்கம்** (*Appapillai Amirthalingam*, ஆகஸ்ட் 26, 1927 - ஜூலை 13, 1989) இலங்கையின் முன்னாள் நாடாளுமன்ற உறுப்பினரும் இலங்கை நாடாளுமன்றத்தின் எதிர்க்கட்சித் தலைவருமாவார். இவர் இறப்பின் போது தமிழர் விடுதலைக் கூட்டணியின் தலைவராகவும் செயற்பட்டு வந்தார்.
# அ. அமிர்தலிங்கம்

## வாழ்க்கைச் சுருக்கம்

யாழ்ப்பாணம் சுழிபுரம் பண்ணாகத்தைச் சேர்ந்த சின்னட்டி அப்பாப்பிள்ளைக்கும் (1879-1952, தொடருந்து நிலையப் பொறுப்பாளர்) வள்ளியம்மைக்கும் 1927 ஆகத்து 26 ஆம் நாள் பிறந்தார். பண்ணாகம் மெய்கண்டான் மகா வித்தியாலயத்தில் ஆரம்பக் கல்வியையும் (1931-1936), சுழிபுரம் விக்டோரியா கல்லூரியில் (19366-1946) உயர்கல்வியையும் கற்றார். பின்னர் கொழும்பு பல்கலைக் கழகத்தில் சட்டக் கல்வியை முடித்த அமிர்தலிங்கம் கொழும்பு சட்டக் கல்லூரியில் சேர்ந்து 1951 இல் நியாயவாதியாக பட்டம் பெற்று வெளியேறினார்.
# அ. அமிர்தலிங்கம்

## அரசியல் வாழ்க்கை

சட்டத்துறையைக் கைவிட்டு தந்தை செல்வாவின் இலங்கைத் தமிழரசுக் கட்சியில் இணைந்து கொண்டார். 1952 ஆம் ஆண்டின் பொதுத் தேர்தலின் போது வட்டுக்கோட்டைத் தொகுதியில் போட்டியிட்டு தோல்வியடைந்தார். 1956 ஆம் ஆண்டு பொதுத்தேர்தலில் மீண்டும் வட்டுக்கோட்டைத் தொகுதியில் போட்டியிட்டு வெற்றி பெற்று இலங்கை நாடாளுமன்றம் சென்றார்.  
இலங்கையில் தமிழர் உரிமைகளுக்காகக் கட்சி நடத்திய போராட்டங்களில் முன்னணியில் நின்று கலந்து கொண்டதன் மூலம் மக்களிடையே புகழ் பெற்றார். தமிழில் சிறந்த பேச்சாளராகவும் காணப்பட்டார். 1972 ஆம் ஆண்டு இலங்கைத் தமிழ்க் கட்சிகள் இணைந்து உருவான தமிழர் கூட்டணி என்னும் அரசியல் அமைப்பிலும் பின்னர் தமிழர் விடுதலைக் கூட்டணி எனப் பெயர்மாற்றம் செய்யப்பட்ட அதே அமைப்பிலும் முன்னணியில் இருந்து உழைத்தார். தந்தை செல்வநாயகத்தின் மறைவுக்குப் பின்னர் தமிழர் விடுதலைக் கூட்டணியை வழிநடத்தும் பொறுப்பை இவர் ஏற்றார்.  
1977 ஆண்டின் பொதுத்தேர்தலில் தமிழர் விடுதலைக் கூட்டணி நாடாளுமன்றத்தில் இரண்டாவது பெரிய கட்சியாக ஆனதைத் தொடர்ந்து, இலங்கையின் நாடாளுமன்றத்தில் எதிர்கட்சித் தலைவராக பதவியேற்றார். இலங்கை நாடாளுமன்றத்தில் எதிர்க்கட்சித் தலைவர் பதவியை வகித்த முதலாவது தமிழர் அமிர்தலிங்கம் ஆவார்.
# அ. அமிர்தலிங்கம்

## கொலை

எழுபதுகளின் இறுதியிலும், எண்பதுகளின் ஆரம்பத்திலும், அடிக்கடி நிகழ்ந்த இனக்கலவரங்கள், தமிழர் உரிமைகள் தொடர்பான சிங்கள அரசியற் கட்சிகளின் தீவிரப் போக்கு என்பன பாரம்பரியத் தமிழ்க் கட்சிகளின் இயலாத்தன்மையை எடுத்துக்காட்டின. இது தமிழ்ப் பகுதிகளில் தீவிரவாதப் போக்குக்கு வழிகோலியபோது, தமிழ் மக்கள் மீது அமிர்தலிங்கம் போன்ற தலைவர்களுக்கு இருந்த பிடி கைநழுவிப் போனது. பல சந்தர்ப்பங்களில் இந்தியாவில் ஒதுங்கி இருக்கவேண்டிய நிலையும் ஏற்பட்டது. எனினும் இலங்கைத் தமிழர்களின் பிரதிநிதிகள் என்றவகையில் தங்களுக்கு இருக்கக்கூடிய உலக அங்கீகாரத்தை இலங்கைத் தமிழர் பிரச்சினையில் பயன்படுத்துவதற்கான கூடுதல் வாய்ப்புத் தங்களுக்கு இருப்பதாகக் கருதிய அமிர்தலிங்கமும் ஏனையவர்களும் அதற்கேற்ப நடவடிக்கைகளில் ஈடுபட்டுவந்தார்கள்.  
இதன்மூலம் இளைஞர்களுக்கும் அமிர்தலிங்கம் போன்றவர்களுக்கும் இடையே முரண்பாடுகள் ஏற்பட்டன. 1989 சூலை 13 ஆம் நாள் கொழும்பில் இவர் சுட்டுக் கொல்லப்பட்டார். இதே நாளில் அதே வீட்டில் யோகேஸ்வரனும் கொல்லப்பட்டார். தொடக்கத்தில் இவர்களது கொலைகளுக்கு பொறுப்பேற்க மறுத்த தமிழீழ விடுதலைப் புலிகள் பின்னாளில் பொறுப்பேற்றுக்கொண்டனர்.
# திருநங்கை

**திருநங்கை** (*Trans woman*) எனப்படுவோர் பிறப்புறுப்பால் ஆண் என்று அடையாளப்படுத்தப்பட்டு பின்னர் தம்மை பெண்ணாக உணர்ந்து பெண்களாக வாழ முற்படுவோர்களைக் குறிக்கும். இவர்கள் அலி, பேடி, அரவாணி போன்ற பெயர்களில் கேலியாக அழைக்கப்படுவதுடன் சமூகத்தில் ஒதுக்கப்பட்டவர்களாகவும் இருக்கின்றனர்.
நகரில் நடந்த ஆர்ப்பாட்டத்தின் போது தன் கையில் எழுதப்பட்டுள்ள தன்பாலின அடையாளத்தைக்காடும் ஒரு திருநங்கை]]
# திருநங்கை

## சேவகர் பணி

விரைத் தறிப்புச் செய்யப்பட்ட ஒரு நபர் தன்னைப் பெண்ணாக, அல்லது ஆணாக அடையாளப்படுத்தலாம். எதிர்பால் உடையணிபவர்களையும் அலி என அழைப்பதுண்டு. முன்னைய காலத்தில் சேவகர்கள் விரைத் தறிப்புச் செய்யப்பட்டு சேவைக்கு அமர்த்தப்படுவதுண்டு. குறிப்பாக அந்தப்புரத்தில் சேவைக்கு இவர்கள் அமர்த்தப்படுவதுண்டு. மகாபாரதத்தில் அர்ச்சுனன் அலியாக வேடமிட்டதாகவும், சிகண்டி என்ற அலி பற்றியும் கூறப்பட்டுள்ளது.
# திருநங்கை

## சமூக சிக்கல்கள்

### இந்தியா

பல காலமாக அலி, அரவாணி போன்ற சொற்களால் கேலியுடன் அழைக்கப்பட்டு சமூகத்தில் ஆண்களாகவோ அல்லது பெண்களாகவோ வாழ முடியாமல் மன உளைச்சலுடன் சமூக மதிப்பு எதுவுமில்லாமல் தனிப்பட்ட சமுதாயமாக எந்தத் தொழிலும் செய்ய முடியாமல் கேளிக்கை நடனம் மற்றும் பாலியல் தொழிலில் கட்டாயப்படுத்தப்பட்டு வாழ்க்கையின் அர்த்தம் தெரியாமல் அவலத்தில் வாழ்ந்து வருபவர்கள். இவர்கள் பொதுவாகத் தமது குடும்பச் சூழலை விட்டு விலகி, திருநங்கைகள் எனும் குழுமத்தில் கலந்து விடுகிறார்கள். திருநங்கைகள் தங்களின் உரிமைகளை பெற தற்போது பெரிதளவில் முயன்று வருகின்றனர். இதுவே இவர்கள் சமூக நிலையாக இருக்கிறது. திருநங்கைகளை 2015ஆம் ஆண்டில் தமிழ்நாடு அரசு **மிகவும் பிற்படுத்தப்பட்டவர்கள்** பட்டியலில் சேர்த்துள்ளது.  
இந்தியாவில் இவர்களுக்கான சமுதாய மதிப்பு கல்வி பெருவதிலும் வேலைவாய்ப்பை வழங்குவதிலும் இருக்கிறது என்று கருதிய அரசு வேலை வழங்கிவருகிறது.  
ஆயிஷா பாரூக் அவர்களின் வரிகளில் திருநங்கை என்பவள்..
''"மங்கையானவள் திருநங்கையானவள்
நிழலின் இருளில் சிரிப்பவள்
அன்பின் ஊற்றாய் பிறந்தவள்
வலியின் வலியை தாங்கியவள்
திறமைகளை தீர்க்கமாய் பெற்றவள்
ஆணாகி பெண்ணாகி யாதுமானவள்"''
# திருநங்கை

## சமூக சிக்கல்கள்

### கனடா

திருநங்கைகள் சட்டப்படி முழு உரிமையும் பெற்ற, ஏற்றுக் கொள்ளப்பட்டவர்களாக வாழ்கின்றார்கள்.
# திருநங்கை

## பண்பாடு

மரபு ரீதியான இனப் பெருக்கத்தின் அடிப்படையிலான தொடர்ச்சி எதுவும் இல்லாமலேயே அரவாணிகள் சமூகம், தமது பாரம்பரியத்தை வரலாற்றோடு இனம் கொண்டு ஒரு சமூகத்தையும், தனித்துவமான குடும்ப அமைப்புகளையும், தனித்துவமான சடங்குகளையும், வாய்மொழி மரபுகளையும் பேணி வருகிறது. பல்வேறு தனித்துவம் கொண்ட வேறுபட்ட கூறுகளையும், பண்பாட்டையும், கலாச்சாரத்தையும் கொண்ட தேசமாய் விளங்கும் இந்தியா முழுக்க அரவாணிகள் சமூகம் தனக்கென ஒரு பொதுப் பண்பாட்டையும், பொது கலாச்சார சடங்குகளையும், பொது வழக்காற்றையும் கொண்டுள்ளது. பொதுவான நாட்டார் வழக்காற்றிலிருந்து அரவாணிகள் வழக்காறு முற்றிலும் வேறுபட்டது.
# திருநங்கை

## திருநங்கையர் தினம்

திருநங்கையர்களின் சமூக பாதுகாப்பு கருதியும், அவர்களின் சிறப்பை வலியுறுத்தும் வகையில் ஏப்ரல் 15, 2008 ஆம் ஆண்டு தமிழக அரசு திருநங்கையர்களுக்கு தனி நலவாரியம் அமைத்தது.இந்த நலவாரியம் அமைக்கப்பட்ட அந்த நாளை திருநங்கையர் தினமாக ஒவ்வொரு வருடமும் கொண்டாட தமிழக அரசு, மார்ச் 1, 2011 அன்று அரசாணை பிறப்பிக்கப்பட்டுள்ளது.
# திருநங்கை

## கூத்தாண்டவர் திருவிழா

ஒரு திருநங்கையின் வாழ்வில் மிக முக்கியமான தருணம் அல்லது நிகழ்வு கூத்தாண்டவர் திருவிழா. அந்த அளவிற்கு திருநங்கைகளின் உணர்வோடு பின்னிப் பிணைந்த ஒரு சமுதாயச் சடங்கு அது. திருநங்கைகள் சமூகத்திற்கென்றே தனித்துவ அடையாளமாக விளங்கும் இந்த திருவிழா ஒவ்வோர் ஆண்டும் சித்திரை மாதம் பௌர்ணமி நாளன்று கொண்டாடப்படுகிறது.
# குடிசார் பொறியாளர்

கட்டிட அல்லது **குடிசார் பொறியாளர்** (*civil engineer*) என்பவர் குடிசார் பொறியியலை (கட்டிட பொறியியல்) நடைமுறைகளில் செயல்பதுத்தும் ஒரு நபர் ஆவார். இவர் திட்டமிடல், வடிவமைத்தல், கட்டுதல், பராமரித்தல், மற்றும் கட்டமைப்புகள் இயக்க பயன்பாடு போன்ற செயல்களை பயன்படுத்தி புதிய கட்டிடங்களை கட்டுவது, புறக்கணிக்கப்பட்ட உள்கட்டமைப்புகளை மேம்படுத்துவது, மற்றும் சுற்றுச்சூழல், சுகாதார பாதுகாப்பு போன்ற செயல்களை மேற்கொள்கின்றார்.
# குடிசார் பொறியாளர்

## நிபுணத்துவம்

கட்டிட பொறியாளர்கள் பொதுவாக, கட்டுமான பொறியியல், புவி தொழில்நுட்ப பொறியியல், கட்டுமான பொறியியல், போக்குவரத்து பொறியியல், நீரியல் பொறியியல், மற்றும் சுற்றுச்சூழல் பொறியியல் போன்ற சில குறிப்பிட்ட நடைமுறையில் நிபுனத்துவம் உடையவர்கள்.
# குடிசார் பொறியாளர்

## கல்வித்தகுதி மற்றும் உரிமம் பெறுதல்

பெரும்பாலான நாடுகளில் சிவில் பொறியாளர் என்பவர் உயர்நிலை பள்ளியில் தேர்ச்சி மற்றும் குடிசார் பொறியியலில் குறைந்தது இளங்கலை பட்டம் பெற வேண்டும். பல நாடுகளில், குடிசார் பொறியாளர்கள் பனியாற்ற உரிமம் வேண்டும்.
# ஆவி

மனிதன் இறப்பிற்குப் பின்பு அவனுடைய உடலிலிருந்து பிரிந்து செல்லும்  
**ஆவி** (உயிர்), ஆவியுலகம் என்கிற தனிப்பட்ட உலகில் வாழ்கிறது என்கிற நம்பிக்கை சிலரிடம் இருக்கிறது. மனிதன் இறப்பிற்குப் பின்பு அவன் உயிருடன் இருக்கும் போது செய்த நன்மை தீமைகளுக்கு ஏற்ப சொர்க்கம், நரகம் போன்றவை கிடைக்கிறது. சொர்க்கம், நரகம் போன்றவற்றில் கிடைக்கும் சுகம் மற்றும் தண்டனைகளை ஆவியுடல் ஏற்றுக் கொள்கிறது. ஆயுட்காலம் முடியாமல் தற்கொலை, விபத்துக்கள் போன்று இடையில் மரணமடைந்தவர்களின் ஆவிகள் பேய், பிசாசுகளாக உலவுகின்றன என்கிற நம்பிக்கையும் இதிலிருக்கின்றன. அதாவது ஆவி என்பது ஒருவர் இறந்த பின்பு அவரின் எதோ ஒரு வகை எச்சம் இருந்து, அவர் வசித்த இடங்களில் அலைந்து கொண்டிப்பதான ஒரு வகை நம்பிக்கை. இறப்புக்காலம் வருவதற்கு முன்பாகவே மரணமடைந்தவர்கள் அவர்கள் இறப்புக் காலம் வரும் வரை பேயாக அலைந்து கொண்டிருப்பார்கள் என்கிற நம்பிக்கை இந்தியாவில் பெரும்பான்மையானவர்களிடம் இருந்து வருகிறது. இது ஒரு மூட நம்பிக்கை என்றாலும், ஆன்மீக நம்பிக்கை கொண்டவர்களிடையே இது அதிக அளவில் இருக்கிறது.
# ஆவி

## ஆவியின் உருவம்

ஆவி குறித்த தகவல்கள் இடம் பெற்றுள்ள நூல்களில் அல்லது செய்திகளில் பொதுவாகக் கால்கள் அற்று, கட்டான உடம்பு அற்று அசையும் வெள்ளை மனித வடிவத் துணி போன்றது என்று ஆவி (பேய்) உருவம் குறித்து குறிப்பிடப்பட்டுள்ளது.
# ஆவி

## கற்பனை உருவாக்கம்

இதுவரை ஆவி உள்ளதென எந்த ஒரு தகுந்த முறையிலும் நிரூபிக்கப்படவில்லை. இது மனிதனின் ஒரு கற்பனை உருவாக்கம் எனலாம்.
# ஆவி

## விஞ்ஞானம் விளக்க முயற்சிகள்

இங்கிலாந்து நாட்டு மனோதத்துவம் மற்றும் நரம்பியல் வல்லுநர் பிரைட்லைட் இவர், காந்தவியல் மின்புலம் மூலம் ஆராய்ச்சி நடத்தி, பேய், பிசாசு இல்லை என்று உறுதி செய்துவிட்டு, அதை மக்களுக்கு உணர வைப்பதற்காக பேய், பிசாசு இருப்பதாகக் கூறப்படும் தற்போது புழக்கத்தில் இல்லாத 800 வருட பழங்காலக் கட்டடம் ஒன்றில் பாதிக்கப்பட்டவர்களைக் கொண்டு, ஆராய்ச்சியில் ஈடுபட்டார். அதில் பேய் மற்றும் பிசாசு பிடித்தவர்கள், தங்களுக்குப் பேய் பிடித்தபோது, திடீர் சத்தம் கேட்டதாகவும், இன்னும் ஒரு சிலர் குழந்தை அழுவதுபோல சத்தம் கேட்டதாகவும், வேறு சிலர் திடீரெனத் தன்னை யாரோ தொட்டுவிட்டு மறைந்துவிட்டது என்றும் கூறினார்கள்.  
பேய், பிசாசு இருப்பதாகக் கூறப்படும் இடத்தில் இருந்து வழக்கத்திற்கு மாறான காந்தப் புலம் வெளிப்பட்டிருக்கலாம். மூளையில் சில நரம்புகள் பாதிக்கப்பட்டவர்கள், இந்த இடங்களுக்குச் செல்லும்போது அல்லது அதிகமாக உணர்ச்சி வசப்படுகிறவர்கள் அந்த இடத்திற்குச் செல்லும்போது வழக்கத்திற்கு மாறான காந்தப் புலம் மேற்கூறிய பிரமைகளை ஏற்படுத்தி இருக்கலாம். எனவே, பேயோ, பிசாசோ அதைச் செய்யவில்லை என்று கூறியதோடு நின்றுவிடாமல், விஞ்ஞானக் கருவிகளுடன் அவர்களுக்கு அதை நிரூபித்தும் காண்பித்தார்.
# ஆவி

## கொள்ளிவாயுப் பேய்

சதுப்பு நிறைந்த வயல் நிலங்களில் நடக்கும் ஒருவரை இது நெருப்பாகப் பின்தொடரும் எனவும் ஓட முற்பட்டால் இதுவும் ஓடும் எனவும் கூறப்படுகிறது. அறிவியல் ரீதியில் அணுகுபவர்கள் இதைச் சதுப்பு நிலத்தின் கீழ் அழுகும் தாவரப் பாகங்களிலிருந்து உயிரிவாயு எனப்படும் மீத்தேன் வாயு கசிவதாகவும், சதுப்பு நிலத்தில் புதையும் கால் வெளியில் எடுக்கப்படும் போது வாயு வெளியேறி காற்றில் தீப்பற்றிக் கொள்ளுவதாகவும் விளக்குவர். மீத்தேன் வாயுவுக்கு, தமிழ்நாட்டில் கொள்ளிவாயு என்ற பெயர் வழங்கப்படுகிறது.
# ஒகாயாமா

**ஒகாயாமா** (*Okayama*, 岡山市) சப்பான் நாட்டு நகரங்களுள் ஒன்று. ஜூன் 1, 1889 அன்று உருவாக்கப்பட்டது. ஆகஸ்ட் 2010 நிலவரப்படி, இந்த நகரத்தின் மக்கள் தொகை 705,224. ஓகாயாமா மாகாணத்தில் தலை நகராக உள்ளது. இதன் மொத்த பரப்பளவு 789.88 சதுர கி.மீ.
# முக்கோணத் தள மூலக்கூற்று வடிவம்

வேதியியலில், **முக்கோணத் தள மூலக்கூற்று வடிவம்** என்பது, நடுவில் ஒரு அணுவையும், அதைச் சுற்றிலும், ஒரு முக்கோண வடிவில் வெளிப்புற அணுக்கள் எனப்படும் மூன்று அணுக்களும் ஒரே தளத்தில் அமைந்திருக்கும் ஒரு மூலக்கூற்று வடிவ மாதிரி ஆகும். ஒரு குறிக்கோள்நிலை முக்கோணத் தள அமைப்பில், மூன்று ஈந்தணைவிகளும் முழுதொத்தவை ஆகவும், பிணைப்புக் கோணங்கள் 120° ஆகவும் இருக்கும். இவ்வாறான மூலக்கூற்று இனங்கள் புள்ளித் தொகுதி D<sub>3h</sub> ஐச் சேர்ந்தவை. H<sub>2</sub>CO போல் முழுதொப்பு இல்லாத ஈந்தணைவிகளைக் கொண்ட மூலக்கூறுகள் குறிக்கோள் நிலையில் இருந்து விலகியிருக்கும். போரான் மூபுளோரைடு (BF<sub>3</sub>), பாமல்டிகைடு (H<sub>2</sub>CO), பாசுஜீன் (COCl<sub>2</sub>), கந்தக மூவொட்சைடு (SO<sub>3</sub>) என்பன முக்கோணத் தள வடிவம் கொண்ட மூலக்கூறுகளுக்கு எடுத்துக்காட்டுகள். முக்கோணத் தள வடிவம் கொண்ட அயனிகளுக்கு எடுத்துக்காட்டாக, நைத்திரேட்டு (NO<sub>3</sub><sup>−</sup>), காபனேட்டு அயனி (CO<sub>3</sub><sup>2−</sup>), குவானிடினியம் C(NH<sub>2</sub>) <sub>3</sub><sup>+</sup> ஆகியவற்றைக் குறிப்பிடலாம்.
# ஈந்தணைவி

[[File:HCo(CO)4-3D-balls.png|ஐந்து ஈந்தணைவிகளுடன் கூடிய கோபால்ட்டுத் தொகுதி [[Tetracarbonylhydrocobalt|[HCo(CO)<sub>4</sub>] ]] ]]
ஒருங்கிணைவு வேதியியலில், **ஈந்தணைவி** அல்லது **ஈனி** (*ligand*) என்பது, ஒரு ஒருங்கிணை தொகுதியில், நடுவில் உள்ள உலோக அணுவொன்றுடன் இணைந்திருக்கும் ஒரு மூலக்கூறு அல்லது அயனி ஆகும். உலோகத்துக்கும் ஈந்தணைவிக்கும் இடையில் உள்ள பிணைப்பின்போது பொதுவாக ஈந்தணைவியின் ஒன்று அல்லது ஒன்றுக்கு மேற்பட்ட இலத்திரன்கள் உலோக அணுவுக்கு வழங்கப்பட்டிருக்கும். உலோக - ஈந்தணைவிப் பிணைப்பு சமவலுப் பிணைப்பாக அல்லது அயனிப் பிணைப்பாக இருக்கக்கூடும். மேலும், உலோக-ஈந்தணைவிப் பிணைப்பு வரிசை ஒன்றிலிருந்து மூன்று வரை இருக்கலாம். ஈந்தணைவிகள் பெரும்பாலும் லூயிசுக் காரங்களாக இருக்கின்றன. மிகவும் அரிதாக இவை லூயிசு அமிலமாகவும் இருக்கக்கூடும்.